Ռիչարդ Պրինց

**Ռիչարդ Պրինց**(, ), ամերիկյան ժամանակակից նկարիչ։

## Ստեղծագործություն

* Ռիչարդ Պրինցը համարվում է իր սերնդի ամենահայտնի ամերիկյան նկարիչներից մեկը։ Նա հայտնի դարձավ 1980 թվականից իր հայտնի հավաքածուների՝ Cowboys, Jokes և Hoods-ի շնորհիվ, որոնցում Պրինցը կիրառել էր ամսագրերի, հանրաճանաչ մշակույթի և լուսանկարների համար ստեղծված քաղաքային գրվածքների, քանդակների և նկարների կերպարներ, որոնք արտացոլում են ամերիկյան ինքնության և սպառող աշխարհի գաղափարները։
* Պրինցի աշխատանքները  ԱՄՆ-ում վերջին 30 տարիների ընթացքում ստեղծված ամենանորարարական արվեստի շարքում են։ 1977 թվականին նրա պարզագույն գործողությունը ՝ գովազդային պատկերների վերստին լուսանկարելը և արդյունքը որպես սեփական ստեղծագործություն ներկայացնելը, սկիզբ դրեց արվեստի գործերի ստեղծման նկատմամ բոլորորվին նոր՝ քննադատական մոտեցում, որը առաջ էր քաշում ինքնատիպության և եզակի գեղագիտական օբյեկտների մասին հարցեր։
* Ռիչարդ Պրինցն ընտրում էր այնպիսի թեմաներ, որոնք բնորոշ էին ամերիկյան կյանքի ոճին, օրինակ՝ Մայլբորոյի կովբոյները, բայքերական խմբերը կամ հեղինակությունները։ 1970-ական թվականներից նա վերարտադրեց և վերաձևավորեց այդ մոտիվները լուսանկարներում և նկարչության մեջ՝ կենտրոնանալով հասարակության մութ կողմի վրա։ Տեքստերով նկարչությունը պարունակում է կատակներ այնպիսի թեմաների մասին, որոնք սովորաբար դուրս են մղվում․ նաև պոռնոգրաֆիկ լուսանկարները, որոնք նա գրում է դե Կունինգի ոճով։
* Վերջին աշխատանքներում Պրինցը ձգտում է գնալ ավելի հեռու՝ ընդօրինակելով ոչ միայն դե Կունինգի պատկերները և ոճը, այլև կիրառելով դիզայնը և կտավի նման շքեղ իրեր։ Պրինցը համագործակցել է Marc Jacobs- ի հետ 2008 թվականին՝ Louis Vuitton- ի համար գարնանային նոր հավաքածուի՝ After Dark-ի ստեղծման ժամանակ։ Նկարիչը մենագրեց պայուսակներ կամ կատակներ գրեց սեռի, ռասսայի կամ աղքատության  թեմաների վերաբերյալ։
* Ռիչարդ Պրինցն ինքնին արվեստի, կահույքի և գրքերի կոլեկցիոներ է։

### Պատկերների կերտում
1970-ական թվականների սկզբին Պրինցը սկսեց նորից լուսանկարել տպագիր գովազդներ և ստացված արդյունքը ներկայացնել որպես սեփական աշխատանք՝ պատկերների յուրացման ժեստ, ինչը կարիերայի տապալման պատճառ դարձավ։ Տեքստերից ազատվելով՝ նա գովազդային կերպարներն անփոփոխ էր թողնում, սակայն համատեքստը վերափոխում էր։ Կերպարները, որոնք Պրինցը ներկայացնում էր, ինքնին իրականության իդեալական կերպավորումներ էին։ Time Life-ի բաժանմունքում Պրինցի աշխատանքը թույլ տվեց նրան ընկղմվել այդ նկրտումների մեջ․ նա սկսեց վերականգնել մոդայի աշխարհի պատկերներ, հանրաճանաչ նամականիշներ, շքեղ իրերի հավաքածուներ, որ ունեին խիստ կոդավորումներ։ Նմանատիպ պատկերները խարխլում են գովազդների ռազմավարությունը և միաժամանակ գրավում դիտողին։ Մշակույթի զանգվածային տարածումը և դրա քննադատությունը ընկած է Պրինցի արվեսի հիմքում։ Նրա մոտեցումները նաև մարտահրավերներ են մոդեռն ինքնատիպության կոնցեպցիաներին և հեղինակությանը, որը կասկածի տակ դրվեց 1970-ականների վերջի և 1980-ականների նկարիչների մի սերնդի, որ կապ ուներ հետմոդեռնիզմի տեսության հետ։

### Կովբոյներ
Պրինցի դուալիստական մոտեցումը փոփ մշակույթի օբյեկտներին շատ լավ արտացոլված է նրա կովբոյական հավաքածուում․ լուսանկարներ, որոնք արտատպված են Marlboro ծխախոտի համար նկարված գովազդային շարքից։ Մարդկային գիտակցության մեջ կովբոյը հասարակ հովվապետից վերածվեց միայնակ հերոսի, դարձավ համարձակության չափանիշ։ Marlboro-ի կովբոյները մարմնավորում են այս կարծրատիպը, ինչին նպաստում են վայրի բնության ընդարձակ տեսարանները, որոնք ստեղծված են ամերիկյան բնանկարչության ավանդույթի և հոլիվուդյան Western - ի տպավորությունների հիման վրա։ 1980-ականներին ստեղծված Cowboys շարքը բազմիմաստ է․ պատկերները ստեղծում են կովբոյի բեմական պատրանք և ուշադրության են հրավիրում նաև այս հերոսի մեկ այլ՝ սեքս-խորհրդանիշի վրա։

### Gangs
1984 թվականին Պրինցն աշխատել է նոր կոմպոզիցիոն ձևաչափի վրա, որը նրան օգնեց դուրս գալ տեսանելի իրերի շրջանակներից դեպի մշակույթի առավել լուսանցքային ակյուններ։ Gangs հավաքածուն միավորում է պատկերների ցրված շարքերը ամեն թերթի վրա։ Այս աշխատանքներից յուրաքանչյուրը ինքնին հետազոտություն է,  որը   ֆորմալ և թեմատիկ կապեր է ստեղծում պատկերների միջև։ Իր կերպարները քաղաքային մամուլից և մասնագիտական ամսագրերից  հավաքելով՝ Ռիչարդ Պրինցը ստեղծեց հրեշ-թրեքների, գլամ-ռոքերների և պոռնոաստղերի սիրահարների այլընտրանքային պանթեոն, ինչպես նաև ամայի կղզիների, կործանիչ ալիքների և ամպամած երկնքի շարքեր։ «Gang» բառը աղերսվում է ապստամբության գաղափարի և այլընտրանքային իրականության հետ՝ անդրադառնալով հակամշակույթին։

### Ծաղրանկարներ
1980-ականների սկզբին Պրինցը սկսեց պատճենել ծաղրանկարներ New և Yorker Playboy ամսագրերից։ Նկարված լինելով մատիտով և ոչ մեծ չափսերով՝ աշխատանքները շարունակում էին փոխառություններ կատարել գեղանկարիչների կողմից ստեղծված լուսանկարային հավաքածուների հանրային մշակույթից։ Հասարակ պատճենմանը շուտով փոխարինեց առավել բարդ կաղապարային փոխառությունները, երբ ծաղրանկարները վերարտադրվում էին կատակներով, որոնք չկային բնօրինակ աշխատանքներում և որոնք ստեղծում էին հիբրիդային անհանգստացնող պատմություններ։ Այս հավաքածուի շրջանակներում Պրինցը կենտրոնացած էր գայթակղության և դավաճանության թեմաներին։

### Միատեսակ կատակներ
1985 թվականին Պրինցը սկսեց նոր հավաքածու՝ բացառապես առանց պատկերների, որոնց մասին նա գրում էր կատակներ թղթի առանձին թերթերին՝ բառերն անփութորեն գրելով թանաքով կամ մատիտով։ Հետագայում նա մշակեց այս գաղափարը՝ օգտագործելով մեծ ձևաչափի կտավներ, վերացնելով պատահական գծերը և գործածելով տեքստի միագույն գրաֆիկական բլոկներ՝ որպես մինիմալիստական գեղանկարչության ոչ իրական ներամշակում։ Ձևավորումը համընդհանուր է, փոխված էին միայն գույները, համամասնությունները և կատակները։ Ձևական կողմը պահպանելը դիտվում էր որպես զանգվածային մշակույթի մեխանիզմները ընդօրինակելու ռազմավարություն։ Անեկդոտներն ու կատակները համարվում էին սոցիալական փոխանակման  մի ձև, և Պրինցի ձեռքում բացահայտ չնչին հայտարարությունները նոր ուժ են գտել՝ որպես մշակութային հաղորդագրություններ։ Կենտրոնացած լինելով գենդերային կարծրատիպերի, սեռական զբաղմունքների և ընտանեկան դիսֆունկցիայի վրա՝ դրանք բացահայտում են հասարակության թաքնված վախերն ու նախապաշարմունքները։

### Կաղապարային կատակներ
1990-ականների վերջերին Պրինցը վերանայեց «միատեսակ կատակների» ձևաչափը՝ նախագծելով դրանք մեծ կտավների և բազաշերտ ներկման տեսքով։ Պրինցի ընդարձակ արխիվի կատակները գործածվել են որպես ցուցանակ տարաբնույթ նպատակներով։ Դրանք նման են նկարչի մագաղաթի, որոնք փայլում են կիսաթափանցիկ շերտերի միջով և հայտնվում մակերեսին։ Մեծամասամբ տեքստը սկսվում է կտավի մի ծայրից  և ավարտվում  մյուս ծայրին, երբեմն՝ տեսադաշտից դուրս։ Այդ կատակներն այնքան ծանոթ են, որ դիտողը կարող է հաճախ մտովի լրացնել բացթողումները և շարունակել տողը։ Իր կտավներում կրկնելով կատակները՝ Պրինցն սկսեց ինքն իրենից ընդօրինակել։

### Կտրոն-նկարներ
Check Paintings հավաքածուում, որը համարվում է «կատակների» հետագա զարգացումը, տեքստը անեկդոտներով կամ կատակներով տեղակայված է բանկային կտրոնների արտաքին շերտերի վրա։ Ի հայտ գալով 1999-ին՝ այս հավաքածուն բացահայտում է Պրինցի՝ որպես հավաքածու ստեղծողի գործունեությունը։ Նա հավաքեց առաջին հրատարակությունների և ձեռագրերի հսկայական գրադարան, ամերիկյան գեղարվեստական արձակի և չափածոյի ժողովածուներ։ Նա նաև հավաքեց կինոյի աստղերի և հայտնի հեղինակների կողմից ստորագրված անվավեր կտրոններ։ Շարքի ամենավերջում կտրոնները փոխարինվեցին երաժշտախմբերի, հայտնի պոռնագրաֆիայի պատկերների։

### Ճերմակ գեղանկարչություն
White Paintings հավաքածուում 1990-ականների սկզբին Պրինցը ձեռագիր և տպագիր կատակները համակցեց գտնված այլ տեքստերի հետ՝ ներառյալ քնարերգություն և գովազդային տեքստեր՝ մուլտֆիլմերի գրաֆիկական կտորներով։ Նա ծաղրանկարները հասցրեց տեսողական ստենոգրաֆիայի՝ դրանց բնանկարներից մասեր տեղափոխելով կտավներ։ Պատկերները և տեքստերը լողում են սպիտակ ներկի մեջ՝ առանց որևէ իմաստի կամ տրամաբանության։ «Ճերմակ գեղանկարչությունը» զարգացել է տասնամյակի ընթացքում՝ ներառելով նույն բաղադրիչների ավելի հարուստ կոմպոզիցիաներ, ինչպես նաև սպիտակից բացի այլ գույներ։

### Շարժիչի ծածկոցներ
Պրինցի երկյուղը մեքենաների նկատմամբ առաջին անգամ արտահայտվեց իր՝ լուսանկարների Gangs հավաքածուում 1980-ականներին։ Մի քանի տարի անց նա սկսեց ներկել շարժիչի ծածկոցներ՝ դրանց վերաբերվելով որպես պատի ռելիեֆներ կամ եռաչափ կտավներ։ Ամսագրերի վերջին էջերում գովազդվող ավտոմեքենաների շարժիչների ծածկոցները կարելի էր պատվիրել փոստով։ Նկարիչը պատվիրեց առաջին ծածկոցների ստեղծումը, սակայն ժամանակի ընթացքում նա ինքը սեփական ներդրումն ունեցավ մեքենաների մասերը արվեստի վերածելու մեջ։ Վերջին տարիներին Պրինցի ծածկոցները դարձան ավելի վերացական, այդուհանդերձ պահպանեցին աղերսները բնօրինակի հետ, ինչպես նաև ազատության ձգտող ամերիկյան ոգին։

### Girlfriends
Girlfriends հավաքածուն սկսվեց 1990 թվականին՝ հիմնված այնպիսի ամսագրերի սիրողական նկարահանումների վրա, ինչպիսիք են Easyriders-ը։ Պրինցը առաջին անգամ էր իրականացնում նման նկարահանումներ Gangs հավաքածուի առաջին աշխատանքներից մեկում՝ «Live Free or Die»-ում (1986)։ Կոպիտ նկարահանումները ներկայացվեցին ընթերցող հասարակությանը, որպեսզի վերականգնվի ամենաարժեքավորը՝ հեծանիվները և ընկերուհիները։ Պրիցի աշխատանքների ուռճացված մասշտաբը ընդգծում է բնօրինակ լուսանկարների առանձնահատկությունը, կիզակետի անբավարար լինելը և իրագործման անկարողությունը։ Ոչ այնքան հմայիչ կանայք էին հայտնվում մոտոցիկլետների կողքին՝ հուսահատությամբ փորձելով ընդօրինակել ամսագրերի հայտնի մոդելներին։ Այս հավաքածուն էրոտիզմի փոխարեն ներկայացնում է պատկերված մարդկանց խոցելիությունը և ձգտումը հայտնվելու տղամարդու երևակայության մեջ։

### Անանուն (Upstate)
Երբ Պրինցը 1996 թվականին Մանհեթենից տեղափոխվեց Նյու Յորքի նահանգի հյուսիսային մասի մի փոքրիկ քաղաք, փոփոխությունները խթան հանդիսացան վավերագրական ֆիլմաշարի ստեղծման համար։ Կենտրոնանալով տեղի միջավայրի վրա՝ նա գրավվում է անշուք նշաններով․ թափթփված բակեր, գրաֆիտով ներկած տնակներ, հին ավտոմեքենաների ժանգոտված կմախքներ, դատարկ և ոչ մի տեղ չտանող մայրուղիներ։ Պատկերները, որոնք միաժամանակ և՛ մելամաղձոտ են, և՛ տարօրինակորեն անմատչելի, ներառում են իրենց մեջ զանգվածային մշակույթի ոչ գեղագիտությունը։ Դրանք արտացոլում են աղքատության հետևանքները՝ հուսալքության մեջ գտնելով գեղեցկության գողտրիկ պահեր։

### Հայտնիություն
Publicities հավաքածուն (ի հայտ է եկել վերջին տասնամյակում) խմբագրվել է որպես աստղերի ինքնագրերով լուսանկարների շարք, որը դիտվում է որպես հայտնի մարդկանցով տարված ամերիկյան մասունքներ։ Ստորագրված լուսանկարը արդեն վաղուց համարվում էր Հուլիվուդի մեքենաների հիմնական բաղադրիչ՝ աստղերի և երկրպագուների միջև ստեղծելով սերտ կապի պատրանք։ Չնայած որ Պրինցի մի քանի լուսանկարներ ունեն իրական ինքնագիրներ, այնուամենայնիվ պատկերների շարքը ստորագրված է իր իսկ ձեռքով։ Հիշեցնելով իր նախկին աշխատանքների շարքերի բնույթը՝ նկարիչը ստեղծում է պատկերվերի հավաքածու՝ հիմնված պաշտոնական բնութագրումների վրա (օրինակ՝ բաց գույնի մազերով մարդիկ)։

### Անանուն (Original)
Untitled (original) հավաքածուն հայտնաբերված առարկաների կիրառման տեսանկյունից մոտ է Publicities հավաքածուին։ Այն ևս կառուցված է Պրինցի հավաքածուների այնպիսի նյութերից, ինչպիսիք են գովազդային կազմակերպության համար նախատեսված էսքիզները, բուլվարային ընթերցանության նյութերի կազմերը և այլն։ Նման կոմերցիոն կերպով կերպարներին նոր կյանք է տրվում, որտեղ դրանք զուգորդվում են նախկին կամ փոփոխված տարբերակով։

### Բուժքույրեր
Պատկերագրական այս ժողովածուն հիմնված է բժշկական վեպերի հիման վրա, որոնք քաղաքային ժանրի ստեղծագործություններ են, որոնց նվիրված է Պրինցի գրադարանի մի առանձին բաժին։ Վերջին ժողովածուի համար նկարիչը գրքերի շապիկները վերածել է կտավային ընդլայնված տարբերակների՝ նկարելով բոլոր գործող կերպարները և ամբողջ տեքստը՝ բացառությամբ վերնագրերի։ Նրա մռայլ ներկապնակը ընդգծում է պատկերների էությունը։ Ծովային, զմրուխտե, նարնջագույն և մուգ սև գույները ընդգծում են բուժքույրերի սպիտակ համազգեստները։ Պրինցը բուժքույրերի բերանները զարդարում է բժշկական կիսաթափանցիկ դիմակներով, որոնք, զուգորդվելով մռայլ ֆոնի հետ, ստեղծում են չար մթնոլորտ։ Բուժքույրերը «գթության հրեշտակներից» վերածվել են չար կերպարների, որոնք արյան և մահվան վախ են ներշնչում։ Յուրաքանչյուր կերպարում Պրինցը միախառնում է սոցիալական և սեռական կարծրատիպեր՝ կապված բուժքրոջ կերպարի հետ։

### de Kooning Paintings
Աշխատանքների վերջին ժողովածուում Ռիչարդ Պրինցը անդրադառնում է վերացական էքսպրեսսիոնիստ Վիլհելմ դե Կունինգի պատկերներին։ Պատկերագրությունը նա շարունակում է «Բուժքույրեր» ժողովածուում, սակայն ներկայացնում է նոր, ավելի բարդ աղբյուր՝ քսաներորդ դարի արվեստի պատմության տարեգրություն։ Միաժամանակ ունենալով հարգանքի և սրբապղծության տարրեր՝ այս գործերը պարունակում են դե Կունինգի հայտնի «Կանայք» շարքի տարրերից կանանց և տղամարդկանց պոռնոգրաֆիկ պատկերներով։  Հերմաֆրոդիտ կերտվածքները շատ դեպքերում հիբրիդներ են, որոնք միավորում են արականն ու իգականը, գեղանկարչությունն ու լուսանկարչությունը, ժամանակակից (մոդեռն) արվեստն ու զանգվածային մշակույթի կերպարներ։

## Անհատական ցուցահանդեսներ

## Ծանոթագրություն

## Աղբյուրներ

* «Richard Prince: Spiritual America», ցուցադրության նյութեր Նյու Յորքի Գուգենհայմ թանգարանում
* «Art Now Vol.3»   Taschen հրատարակչություն
* «Ակտուալ արվեստ 1970—2005», Բրենդոն Թեյլոր, «Սլովո» հրատարակչություն, 2006

## Արտաքին հղումներ

* Աշխատություններ, կենսագրություն և ցուցադրության տեղեկություն Gagosian Gallery կայքում (ներկայացնում է նկարչին) 
* Հարցազրույց «Artist: Richard Prince»  New York ամսագրում (ապրիլ 2005)
* «The Pleasure Principle. Richard Prince’s post-pulp art takes a new step» հոդվածը Slate-ում (30 հոկտեմբերի, 2003)
* Ռիչարդ Պրինցը ArtNet-ում
* «Lawsuit filed against Richard Prince» հոդվածը  The Art Newspaper-ում (21 հունվարի,  2009)
* «Latest Richard Prince CopyFight» հոդվածը (10 ապրիլի, 2009)
* «Richard Prince: the coolest artist alive» հոդվածը  (18 հուլիսի, 2008)
* «Richard Prince: Spiritual America» ցուցադրության մասին
* «The Joker. Richard Prince at the Guggenheim» հոդվածը (15 հոկտեմբերի, 2007)
* «Girls, cars and body parts: Richard Prince’s shallow American dream» հոդվածը  Guardian-ում (30հունիսի, 2008)
* «Richard Prince: Spiritual America»
* «Richard Prince’s Outside Streak» հոդվածը, Vanity Fair, դեկտեմբեր, 2007
* «Richard Prince», artandculture.com 
* Frieze Foundation 
* «Vuitton’s Richard Prince Bags, Hermes at Tate: Fashion Art»
* «Tom Johansmeyer on Richard Prince’s Eden Rock Hotel Exhibition» 

Կատեգորիա:Ժամանակակից նկարիչներ
Կատեգորիա:Ամերիկացի ժամանակակից արվեստագետներ
Կատեգորիա:Ամերիկացի նկարիչներ
Կատեգորիա:Ամերիկացի լուսանկարիչներ